**Priloga 2A**

**SPLOŠNA POJASNILA IN ZAHTEVE GLEDE SPREMLJANJA IN POROČANJA**

**Skupne kazalnike** učinka se spremlja ob vstopu udeleženca v operacijo. **Udeleženec izpolni vprašalnik, ki je del razpisne dokumentacije.**

**Enota opazovanja je oseba (ena udeležba) v zadevni operaciji. Zabeležiti je treba podatke o vsakem udeležencu, ki začne sodelovati v operaciji, tudi o udeležencih, ki operacijo zapustijo predčasno.**

To načelo se uporabi tudi za skupne kazalnike za subjekte, torej (eno) sodelovanje subjektov v podprti operaciji je šteto kot en podprt subjekt. Vsako vnovično sodelovanje v isti operaciji se zabeleži, shrani in sporoči le enkrat, v kolikor pa subjekt prične sodelovanje v drugi operaciji, se to šteje in zabeleži kot novo sodelovanje oz. nov podprt subjekt.

**Poročanje**

Skladno s 17. členom Uredbe 2021/1057/EU je za spremljanje napredka pri izvajanju potrebno poročati o skupnih kazalnikih učinka in rezultatov, kot so določeni v Prilogi I in so vezani na podatke o udeležencih, torej podprtih osebah ter na podatke o subjektih ter o skupnih kazalnikih učinka, kot so določeni v Prilogi II in so vezani na podatke o udeležencih.

Podatke o udeležencih, skladno z navodili organa upravljanja (v nadaljnjem besedilu: OU) in navodili posredniškega telesa (v nadaljnjem besedilu: PT), hranijo upravičenci. Mikro podatke o udeležencih, skladno z navodili OU in PT, upravičenci poročajo v informacijskem sistemu organa upravljanja e-MA2 (v nadaljnjem besedilu: e-MA2).

Mogoče je predložiti samo zapise s popolnimi podatki za skupne kazalnike, navedene v Prilogi I Uredbe2021/1057/EU. To pomeni, da če se udeleženec glede kazalnikov iz točke 1.2 skupnih kazalnikov po Prilogi I ne želi izjasniti, mora izpolniti vprašalnik in tudi označiti »ne želim odgovoriti«.

**Nepopolni zapisi/odgovori so možni samo za specifične cilje za operacije, namenjene najbolj ogroženim (kazalniki iz Priloge II Uredbe 2021/1057/EU).**

V e-MA2 je vzpostavljen modul, **kamor upravičenci poročajo podatke o udeležencih 2x letno**. Vnos podatkov o kazalnikih učinka izvede upravičenec v najkrajšem možnem času po vključitvi udeležencev v operacijo in ne kasneje kot:

- 31. 12. za preteklo leto (kar se upošteva v Letnem poročilu ali ToD LLLL12 za preteklo leto) ter

- 30. 6. za tekoče leto (kar se upošteva v Polletnem poročilu ali ToD LLLL06 za tekoče leto).

Upravičenec vnese podatke o takojšnjem rezultatu (stanje udeleženca ob izhodu) po zaključku sodelovanja udeleženca v operaciji oz. najkasneje 28. dan po izhodu udeleženca iz operacije.

Poročanje lahko poteka na dva načina:

* na individualni ali
* agregirani ravni,

kar je določeno na ravni vloge ESS.

**Pri agregiranem poročanju upravičenec zagotavlja dolgoročne podatke in o njih poroča. V tem primeru upravičenec zagotavlja križne preglednice podatkov, ki izhajajo iz individualne ravni (npr. poizvedbo, kaj se dogaja z določeno skupino ljudi glede na spol, status na trgu dela, starost, ipd.).**

**Neporočanje v roku** pomeni bistveno kršitev, za kar sankcije opredeljuje pogodba o sofinanciranju. Po vnosu podatkov upravičenec podatke odda v pregled. Zanj se bo s tem urejanje polj zaklenilo. Če v e-MA2 podatki s strani PT do 15. 1. oz. 15. 7. niso vneseni in potrjeni, se pojavi blokada ob pripravi novega zahtevka za izplačilo. Pravilnost vnosa se, poleg vsakokratnega sprotnega preverjanja s strani skrbnika pogodbe, preverja tudi v okviru preverjanja na kraju samem.

Ob zaključku vključitve udeleženca vnese upravičenec podatek o zaključku sodelovanja v operaciji, ki predstavlja podlago za dolgoročne kazalnike.

**Povezava med skupnimi kazalniki učinka in skupnimi kazalniki rezultata**

V spodnjih tabelah je prikaz povezav med skupnimi kazalniki za lažje določanje ustreznih skupnih kazalnikov rezultata, ki so relevantni glede statusa udeleženca na trgu ob vključitvi v operacijo.

Metodološko se spremljanje izvaja na osnovi dokumenta »Nabor orodij za skupne kazalnike, Spremljanje in vrednotenje evropske kohezijske politike, sklop ESS+, središče za podatkovno podporo VC/2020/014«, oktober 2021, s spremembami.

**Po Prilogi I Uredbe 2021/1057/EU**

**Skupni kazalniki učinka (udeleženci)**

|  |
| --- |
| * 1. **Skupni kazalniki učinka za udeležence** |
| brezposelni, vključno z dolgotrajno brezposelnimi (EECO02) |
| dolgotrajno brezposelni (EECO03) |
| neaktivni (EECO04) |
| zaposleni, vključno s samozaposlenimi (EECO05) |
| število otrok, mlajših od 18 let (\*) (EECO06) |
| mladi, stari med 18 in 29 let (\*) (EECO07) |
| število udeležencev, starih 55 let in več (\*)(EECO08) |
| z nižjo sekundarno izobrazbo ali manj (ISCED 0–2) (\*) (EECO09) |
| z višjo sekundarno (ISCED 3) ali postsekundarno izobrazbo (ISCED 4) (\*) (EECO10) |
| S terciarno izobrazbo (ISCEED 5 DO 8) (EECO11) |
| Skupno število udeležencev (EECO01) |
| **1.2 Drugi skupni kazalniki učinka za udeležence** |
| invalidi (EECO12) |
| državljani tretjih držav (EECO13) |
| udeleženci tujega porekla (EECO14) |
| manjšine (vključno z marginaliziranimi skupnostmi, kot so Romi) (EECO15) |
| brezdomci ali prizadeti zaradi izključenosti na področju nastanitve (EECO16) |
| udeleženci s podeželskih območij (EECO17) |

Kazalnik **skupno število udeležencev** se izračuna samodejno na podlagi skupnih kazalnikov učinka, ki se nanašajo na zaposlitveni status. Kadar se podatki zbirajo iz registrov ali enakovrednih virov, lahko države članice uporabijo nacionalne opredelitve.

Zbiranje podatkov za kazalnike iz točke 1.2 je potrebno le, kadar je to primerno in ustrezno. Vrednosti za kazalnike, navedene v točki 1.2, se lahko določijo na podlagi informirane ocene, ki jo zagotovijo upravičenci. Za kazalnike, navedene v točki 1.2, lahko države članice uporabijo nacionalne opredelitve, razen za naslednja kazalnika: „državljani tretjih držav“ in „udeleženci s podeželskih območij“.

**Skupni kazalniki rezultatov (udeleženci)**

|  |
| --- |
| **Skupni kazalniki neposrednih rezultatov za udeležence** (merjenju v roku 4 tednov po izstopu udeleženca iz operacije) |
| udeleženci, ki po zaključku sodelovanja iščejo zaposlitev (EECR01) |
| udeleženci, ki so po zaključku sodelovanja vključeni v izobraževanje ali usposabljanje (EECR02) |
| udeleženci, ki so pridobili kvalifikacijo po zaključku sodelovanja (EECR03) |
| udeleženci, ki imajo po zaključku sodelovanja zaposlitev (vključno s samozaposlitvijo) (EECR04) |

|  |
| --- |
| **Skupni kazalniki dolgoročnejših rezultatov za udeležence** |
| udeleženci, vključno s samozaposlenimi, ki so zaposleni šest mesecev po zaključku sodelovanja (EECR05) |
| udeleženci z izboljšanim položajem na trgu dela šest mesecev po zaključku sodelovanja (EECR06) |